Samantha: ಚೈತು ಜೊತೆ ಇದ್ದ ಮನೆ ಖರೀದಿಸಿದ ಸಮಂತಾ, ಮಾಜಿ ಪತಿಯ ನೆನಪು ಇನ್ನೂ ಇದೆಯಾ ಎಂದ ನೆಟ್ಟಿಗರು ನಾಗ ಚೈತನ್ಯಮತ್ತು ಸಮಂತಾ ಒಂದು ಕಾಲದಲ್ಲಿ ಟಾಲಿವುಡ್ನ ಸೂಪರ್ ಜೋಡಿ ಎಂದರೂ ತಪ್ಪಾಗಲಾರದು. ಆದರೆ ಮದುವೆ ಆಗಿ 4 ವರ್ಷಕ್ಕೇ ಡಿವೋರ್ಸ್ ಪಡೆದು ಅಭಿಮಾನಿಗಳಿಗೆ ಶಾಕ್ ನೀಡಿದರು. ಇನ್ನು, ಈ ಜೋಡಿ ಬೇರೆ ಆಗುತ್ತಿದ್ದಂತೆ. ಇಬ್ಬರೂ ಜೊತೆಯಲ್ಲಿ ವಾಸಿಸುತ್ತಿದ್ದ ಮನೆಯನ್ನು ಬಿಟ್ಟು ಹೊರ ಬಂದಿದ್ದರು. ಅಲ್ಲದೇ ಈ ಮನೆಯನ್ನು ನಂತರ ಬೇರೆಯವರಿಗೆ ಮಾರಲಾಗಿತ್ತಂತೆ. ಆದರೆ ಸಮಂತಾ ಮತ್ತೆ ಇದೇ ಮನೆಯನ್ನು ಖರೀದಿಸಿದ್ದಾರೆ. ಹೌದು, ಈ ವಿಷಯವನ್ನು ಹಿರಿಯ ನಟ ಮುರಳಿ ಮೋಹನ್ ಇತ್ತೀಚೆಗೆ ಸಂದರ್ಶನವೊಂದರಲ್ಲಿ ಬಹಿರಂಗಪಡಿಸಿದ್ದಾರೆ. ಚೈತು ಜೊತೆ ಒಟ್ಟಿಗೆ ಇದ್ದ ಮನೆಯನ್ನು ಸಮಂತಾ ದುಪ್ಪಟ್ಟು ದರಕ್ಕೆ ಖರೀದಿಸಿದ್ದಾರೆ ಎಂದು ಹೇಳಿದ್ದಾರೆ. ವಿಚ್ಛೇದನಕ್ಕೂ ಮೊದಲು ಚೈತು ಮತ್ತು ಸಮಂತಾ ಒಟ್ಟಿಗೆ ಒಂದು ಮನೆಯಲ್ಲಿ ವಾಸಿಸುತ್ತಿದ್ದರು. ಆದರೆ ಇಬ್ಬರೂ ದೂರವಾದ ಬಳಿಕ iಬ್ಬರೂ ವಾಸವಿದ್ದ ಮನೆಯನ್ನು ಬೇರೆಯವರಿಗೆ ಮಾರಾಟ ಮಾಡಿದ್ದರು. ಆದರೆ ಇದೀಗ ಮತ್ತೆ ಸಮಂತಾ ತಾವು ನಾಗ ಚೈತನ್ಯ ಜೊತೆ ಇದ್ದ ಮನೆಯನ್ನು ಖರೀದಿಸಿದ್ದಾರಂತೆ. ಅಲ್ಲದೇ ಆ ಮನೆಗೆ ದುಪ್ಪಟ್ಟು ಹಣ ನೀಡಿ ಖರೀದಿಸಿದ್ದಾಗಿ ತಿಳಿದುಬಂದಿದೆ. ಸದ್ಯ ಸಮಂತಾ ತನ್ನ ತಾಯಿಯೊಂದಿಗೆ ಅಲ್ಲೇ ಉಳಿದುಕೊಂಡಿದ್ದಾರೆ. ಈ ಸುದ್ದಿ ಎಲ್ಲಡೆ ಕೇಲಿಬರುತ್ತಿದ್ದಂತೆ, ನೆಟ್ಟಿಗರು ಸಮಂತಾ ಅವರಿಗೆ ಇನ್ನೂ ತಮ್ಮ ಮಾಜಿ ಪತಿಯ ನೆನಪು ಮರೆತಿಲ್ಲದಿರಬಹುದು ಎಂದು ಕಾಮೆಂಟ್ ಮಾಡುತ್ತಿದ್ದಾರೆ. ಅಲ್ಲದೇ ಈ ವಿಷಯ ಸದ್ಯ ಸಖತ್ ವೈರಲ್ ಆಗುತ್ತಿದೆ. ಇನ್ನು, ಕಾಫಿ ವಿತ್ ಕರಣ್ ಶೋನಲ್ಲಿ ಸದ್ದು ಮಾಡಿದ್ದ ಸಮಂತಾ ತಮ್ಮ ವೈಯಕ್ತಿಕ ಹಾಗೂ ವೃತ್ತಿಯ ಬಗ್ಗೆ ವಿಷಯಗಳನ್ನು ಹಂಚಿಕೊಂಡಿದ್ದಾರೆ. ಮೊದಲ ಬಾರಿಗೆ ನಾಗ ಚೈತನ್ಯ ಜೊತೆಗಿನ ವಿಚ್ಛೇದನದ ಬಗ್ಗೆ ಮಾತನಾಡಿದ್ದಾರೆ. ಪ್ರೀತಿ ಮತ್ತು ಮದುವೆ ಬಗ್ಗೆ ಹಲವು ವಿಷಯಗಳ ಬಗ್ಗೆ ಅವರು ಪ್ರತಿಕ್ರಿಯಿಸಿದ್ದರು. ನಾಗ ಚೈತನ್ಯ ಮತ್ತು ಸಮಂತಾ ಇಬ್ಬರು ತಮ್ಮ ಆರು ವರ್ಷಗಳ ಸಂಬಂಧವನ್ನು ಮದುವೆಗೆ ಬದಲಾಯಿಸಿದರು. ಮದುವೆಯಾದ ನಾಲ್ಕು ವರ್ಷಗಳ ನಂತರ ಅವರು ಅಕ್ಟೋಬರ್ 2021 ರಲ್ಲಿ ದೂರವಾದರು. ಆ ವೇಳೆ ಇವರ ಡಿವೋರ್ಸ್ ವಿಚಾರ ಟಾಲಿವುಡ್ ನಲ್ಲಿ ಹೊಸ ಸಂಚನವನ್ನೇ ಉಂಟುಮಾಡಿತ್ತು.